Ich, Thùring von Hallwil, tuͦn kunt aller mēglichem und vˀgich offenlich mit disem brieff, das ich mit rechter guͦtter vernūfft und zittlichem rätt fùr mich,
fùr min erben und nachkomē eines stettn̄, fryen, ewign̄, ledign̄ und unwiderruͤflichn̄ koͧffes reht und redlich verkoͧfft und ze koͧffende gebn̄ hab und gib ze
koͧffend mit crafft und urkùnd disz brieffes den erwirdign̄, geistlichn̄ herrē, dem gardyon und gemeinē bruͦdern Sant Francissen ordens des koventz
ze Kùngsfeld, Costentzˀ bistuͦms, und allen iren nachkomē achzehen stuck geltes ewigˀ gùlt, die innē jaͤrlichs werdn̄ und valln̄ soͤnd uff un̄
ab disen nachgenēptn̄ guͦttˀn: das ist der hoff, so ich zuͦ Sura gehept hab, dˀ da mir und minē vettnˀ jaͤrlichs gùlttet zweintzig stuck. der selb hoff
mir halber zuͦ gehoͤrt hätt und giltet min teil jaͤrlichs sùben stuck an kernē, zwey stuck an habern, ein stuck an vasmes, huͦrn und eygeˀ
und den selbn̄ min teil des hoffs mit dˀ jaͤrlichen gùltt, der jetzgn̄̄t₎ zaͤhen stuckn̄, hab ich innē gaͤbn̄ und den selbn̄ hoff buwet Heini Bùrwile.
it̄ aber denn sehs fiertel kernen, ein maltˀ haber und ein huͦn uff und ab Trostbˀgs guͦtt, gitt Genny Siggrist vō Haͤgglingn̄. aber denn sehs fiert̄l
kernē von Eichibergs guͦtt, gitt oͤch Genny Siggrist. it̄ sehs fiert̄l kernē, ein malter haber, ein huͦn und fùnfzehn̄ eyger von Meisterswangs
guͦt, gitt Heini zùm Stëgg. it̄ sehs fiert̄l kernē aber von Trostbeˀgs guͦtt, gitt Genny Wildi von Haͤgglingn̄. und ist dirre koͧff beschaͤhn̄ umb fierhundtˀ
und fier und fiertzig guldin, guͦttˀ und genaͤmmer vom Rin, dero ich gentzlich von innē bezalt bin und in minē sundrē guͦttn̄ nutz bekert sind und lobe
innen fùr mich, mine erbn̄ und nachkomē disz koͧffes rechtˀ wër ze sind fùr reht, fryg, ledig eign̄ und von maͤnlichem unanspraͤchig, und enzihe mich
also der obgn̄t₎ guͤttˀn gùltt₎ nū hinēfùr ewklich und aller der anspràch, so ich dar an ye gehept han odˀ ich odˀ min erbn̄ fùrbasser habn̄ moͤhtn̄, und
setzen die obgn̄t₎ herrē dero in reht, nutzlich, ruͤwig gewer, die inn ze habn̄ ze nutzend, niessend, besetzend und ze entzetzend mit alln̄ dem nuͦtzen
rechtn̄, wūnen, weidn̄, ackˀn, mattn̄, hùsern, hoͤffen, mit holtz, feld, wassern und wasserrùnsen, wie innē fuͤgt und wol kunt, mit alln̄ den rehtn̄ und
zuͦgehoͤrdn̄, so von altˀ har dar zuͦ gehoͤrt hand oder noch gehoͤren wurdent, und lob öch sy und all ir nachkomē fùr mich, min erben und nachkomē
dar an niemˀ ze summē noch an zesprechent, da mit sy an disem köff, guͤttˀn und zinsen gesumpt oder geirret moͤhtn̄ werdn̄ bi minē guͦttn̄ tˀwen
an alle geverd. die obgn̄t₎ zins und jaͤrlich gùlt sol mā innē werē jaͤrlichs ye uff sant Martis tag nach zins reht und des landes gewonheit gen
Kùngsveld odˀ anderswa hin, da es denn den herrē fuͦglich ist und si das vˀschaffend ungevarlich. ze urkùnd, so hab ich min eign̄ insigel fùr mich,
min erbn̄ und nachkomē offenlich gehenkt an disen brieff und ze noch merer sicherheit und zùgnissz dirr dingen, so hab ich gebettn̄ die frommē,
vestn̄ hern Ruͦdolfen von Hallwiln, ritter, und Walther von Hallwil, mine liebn̄ vettern, das die ir insigel hand gehenckt an disen brieff zuͦ dem
minē, doch innē selber und irn erben in anderweg än schaden. wir, die jetzgn̄t₎ Ruͦdolf und Walther von Hallwil, vˀjechent, das wir also ùnssrn
eign̄ insigel von des obgn̄t₎ Thùrings von Hallwil, ùns₎s liebn̄ vettˀn, bett wegn̄ habent gehenckt an disen brief, doch ùns selb und ùnsren erben än
schaͤden, als vor stät, der gebn̄ ist an santt Urbanus tag, des heilgn̄ babstes, des jares, do man zalt von gottes gebùrtt tusung vierhundert und
in dem ein und zwentzgostn̄ jar.